Kėdainių rotušė

Kėdainių rotušė – viena iš trijų Lietuvoje išlikusių renesanso stiliaus rotušių. Stovi Didžiosios rinkos aikštėje. Adresas: Didžioji g. 1, Kėdainiai. Dviaukštis mūrinis kampinio plano pastatas.

Rotušėje vyksta parodos, įvairūs reprezentaciniai ir kultūriniai renginiai, koncertai. Rotušės Skulptūrų kiemelyje eksponuojami lietuvių skulptorių darbai„Mūsų paveldas“. Nuo 1991 m. iki 2002 metų čia veikė Rotušės dailės galerija, ekspozicijos salėse buvo rengiamos Lietuvos ir užsienio šalių profesionalaus meno parodos, vyko simpoziumai, plenerai, koncertai ir kiti kultūriniai miesto renginiai. Šiuo metu rotušėje įsikūręs Civilinės metrikacijos skyrius. I aukšto fojė eksponuojami menininkų darbai„Kėdainių rotušė – viena iš trijų, išlikusių Lietuvoje“  // „Viena diena Kėdainiuose“, „XXI amžius“, Angelė Buškevičienė.

Anksčiau rotušės rūsyje buvo kalėjimas ir archyvai, pirmame aukšte – parduotuvės (jose buvo laikomos pavyzdinės svarstyklės, ilgio bei saiko matai)„Rotušė (XVII a.)“ // „Lankytinos vietos Kėdainiuose“ (Kėdainių rajono turizmo informacijos centro informacija), o antrame – Magistrato darbo patalpos ir teismo salė„Architektūriniai, inžineriniai kultūros paveldo objektai“ // Kultūra ir paveldas Kėdainiuose. Rotušėje įsikūrė viena pirmųjų Lietuvoje vaistinių (patalpą vaistinei nuomojo škotas Tomas Čenčeris).

 Istorija 
XVI a. pabaigoje buvo pastatyta pirmoji gotikos stiliaus mūrinė miesto rotušė.

1653–1654 m. buvusi Kėdainių rotušė perstatyta iš dviejų aukšto mūro, renesanso stiliaus. Ji buvo L raidės formos, turėjo bokštą su laikrodžiu. Abu rotušės bokšto laikrodžio varpai skelbė magistrato posėdžių pradžią ir pabaigą, kvietė pirklių brolijos ir amatininkų cechų narius į susirinkimus, karines pratybas ir paradus.

Po 1770 m. gaisro rotušė sunyko.

1960 m. ir 1983 m. pastatas atnaujintas„ Rotušė – miesto pasididžiavimas“ 2009-05-24 08:11, Laimius Stranžickas, „Savaitė“.

 Šaltiniai 

Kategorija:Kėdainių pastatai
Kategorija:Lietuvos rotušės
Kategorija:Lietuvos renesanso architektūra